inligting | DinkJeug 124172615
Webwerf oor depressie
14th July 2017 dinkjeugTIENERBEDIENINGangs, depressie, inligting, issues, organisasie, ouerleiding, ouers, skakel, tieners, website, webtuiste
Webwerf oor depressie: depressie101
Hierdie is 'n baie handige webwerf vir mense wat inligting benodig oor depressie, angs en selfmoord. Daar is 'n afdeling met inligting sowel as 'n afdeling wat raad gee oor hoe 'n mens die siekte van depressie bestuur in jou lewe. Daar is 'n maandelikse nuusbrief met nuttige inligting, sowel as kontakbesonderhede van instansies wat hulp kan verleen. Hierdie organisasie doen ook opvoedkundige toneelopvoerings by skole en kerke en lewer praatjies vir tieners of ouers.
7th February 2017 dinkjeugKAMPE, TIENERBEDIENING#imagine2017, #imaginemovement, imagine, inligting, inskrywings, naskoolse jongmense, tieners, young adults
Goeiedag #imagine 2017 – Vriend
Ons hoop julle is net so opgewonde soos ons oor hierdie jaar se #imagine fees. Baie dankie vir jou bereidwilligheid om op een of ander manier deel van hierdie movement te wees! Ons waardeer elkeen se hulp hiermee opreg!
Sommer net 'n vinnige e-pos met meer inligting oor #imagine 2017:
Hierdie jaar se #imagine vind plaas van 18 – 20 Maart 2017.
Die Wes-Kaap fees is weer in Bredasdorp.
Registrasie open 08:00 op Saterdag 18 Maart en die amptelike program begin eers die aand 18:00. Die eerste ete wat deur #imagine verskaf word sal aandete wees om 17:30. Stalletjies sal deur die dag verversings gereed hê om te koop.
Ons laaste sessie van die naweek sal Maandagaand 20 Maart om 23:00 klaarmaak.
So julle as groep kan dan besluit om Maandagaand oor te slaap of om direk na die sessie eindig die pad terug aan te pak.
Daar gaan ontbyt pakkies beskikbaar wees vir groepe vir Dinsdagoggend en dit moet apart by die #imagine-kantoor bestel en betaal word by suide@imaginemovement.co.za. Dit kos R25pp.
Indien u 'n bus reël, kontak ons ook by dieselfde e-pos asseblief om reëlings te tref vir u busbestuurder.
Kaartjies is beskikbaar op iTickets. kliek hier vir skakel
#Imagine Young Adult Byeenkoms op 17 Maart kos 'n ekstra R50 (sien onder)
YOUNG ADULTS – DAY ZER0
Op 17 Maart is daar 'n baie spesiale geleentheid vir alle "Young Adults". Ja, jy lees reg, as jy jouself sien as 'n "Young Adult" (naskoolse jongmens, student, jong werkende ens.) is hierdie geleentheid net vir jou! Ons wil graag die aand voor #Imagine afskop deur te saam te aanbid, te kuier, te gesels en te eet! Daar sal ook Saterdag werkswinkels wees. Maak seker jy koop 'n bykomende kaartjie van R50 vir hierdie geleentheid. Dit sluit Vrydagaand se aandete en Saterdagoggend se ontbyt in! Hierdie kaartjie is ook beskikbaar op iTickets. kliek hier vir skakel
Hierdie jaar doen iTickets nie meer groep inskrywings nie, net indiwiduele inskrywings. Indien jou groep tieners nie elkeen self 'n kaartjie koop op iTickets nie, kan jy deur die feeskantoor 'n groepbespreking doen. Kontak southgroups@imaginemovement.co.za om 'n "spreadsheet" te ontvang. Julle vul die informasie van elke inskrywing vir ons op daardie "excel sheet" in en stuur dit terug na ons kantoor en doen dan 'n EFT.
As jy navrae het oor vervoer, of as jy wil weet wie jul streek se hubleier is, kontak suidehubs@imaginemovement.co.za.
BRUGBOU UITDAGING AAN GEMEENTES!
Ons wil graag ELKE gemeente uitdaag om 'n ander gemeente of gemeenskap te nooi na #imagine 2017. Dalk is daar 'n ander denominasie of gemeenskap wat nog nooit gehoor het van #imagine nie, of dit nie alleen kan bekostig nie! Gaan kuier sommer dadelik by hulle en maak saam planne om hierdie jaar saam te gaan. Hierdie is 'n wonderlike brugbou geleentheid. Ons wil gemeentes ook uitdaag om ten minste 10% van tieners wat hul saambring te borg (met ander woorde om aan minderbevoorregte jongmense 'n geleentheid te gee om ook #imagine 2017 by te woon).
Hierdie is 'n dropbox skakel met die inskryfvorms en bemarkingsmateriaal wat jy kan gebruik om #Imagine 2017 in jou gemeente/dorp sigbaar te maak!
As daar enige vrae is, moenie huiwer om te e-pos of te skakel nie!
Ds Anriëtte de Ridder
Feeskoördineer: #imagine Suide
021 808 9050
Meer oor Gateway Youth Foundation– 'n organisasie wat werk in skole
1st December 2016 dinkjeugTIENERBEDIENINGenergiegesprek, Gateway, inligting, nuus, organisasie, skakel, skole, skolebediening, tienerbediening
Die ou model (van 'n jeugwerker in elke skool plaas) werk nie, volgens Willie Roos van Gateway Youth Foundation. Dit was duur om te onderhou en jeugwerkers was baie jonk en het nie lank gebly in 'n skool nie. Die model wat Gateway dus volg plaas nie jeugwerkers in 'n skool nie, maar eerder 'n mentor langs 'n skool wat die skool ondersteun / bemagtig om `n christelike vereniging te bou in die skool.
Dit bestaan uit 5 bene wat die mentor vestig
'n Aksie span wat bestaan uit onderwysers, jeugwerkers, ouers ens wat die proses in die skool saam bestuur
Gebedspan – wat 'n gebedskultuur in die skool vestig
Projekte – uitreike of waarderingsprojekte wat gereël word
Gateway stel 'n mentor aan wat hierdie proses met 5 komponente dryf. Gateway as organisasie lei hierdie mentor op en is verantwoordelik vir hom/haar.
Die mentor is tipies verantwoordelik vir 'n paar skole. Die mentor is egter nooit alleen verantwoordelik nie. Hy/sy moet in samewerking met die kinders en volwassenes werk.
Hoe meer eienaarskap en inisiatief kinders het met hierdie model, hoe vinniger groei dit.
Die mentor het dan ervaring van verskillende skole.
Sy/haar salaris word deur 5 skole gedeel (dit is dus 'n meer leefbare salaris, maar een skool/kerk word nie alleen daarmee "belas" nie).
Daar kan dus ook meer ervare mense aangestel word as mentors, wat belangrik is vir die samewerking met die strukture (beheerliggame, kerke ens).
Hierdie is 'n spanbenadering, waarin almal buiten die mentor vrywilligers is. Dit kweek ook selfstandigheid.
Die model en struktuur werk nie sonder goeie verhoudings nie.
Kyk ook na www.gateway.co.za
Gateway is meestal in die noorde van Suid-Afrika by skole betrokke.
Artikel saamgestel deur Nicola Alberts en Anriëtte de Ridder vanuit die energiepunt gesprek oor skolebediening.
Strategie vir jeugbediening
21st September 2016 NGKnetwerkKINDERBEDIENING, LEIER TOERUSTING, TIENERBEDIENINGDiepDink, gemeentes, hulpbronne, info, inligting, jeugstrategie, kategete, leier toerusting, nuus, sinode, stemme, toekoms
Ds Anriëtte de Ridder (PSD: Jeug en Familiebediening) gesels tydens die Moderamenvergadering (Augustus 2016) in die Wes Kaap oor die strategie vir Jeugbediening – vanuit die Diensgroep vir Gemeentebegeleiding. Sekere vrae word as deel van hulle navorsing gebruik.
Geloof word met 'n tafel vergelyk – die vier bene is verhoudinge, aksie, aanbidding en kennis. Dieselfde as oor jare, maar ANDERS – want die konteks waarin ons jeug leef, is totaal anders. Anriëtte se interessante styl van aanbieding skep ruimte vir goeie interaksie, sodat die lede van die moderamen kan opstaan en hulle gedagtes oor vraag 1 "Hoe leer jy kosmaak?" met mekaar kan deel.
Onder verskyn die voorlegging wat Anriëtte gemaak het. Dit kan in gemeentes en tydens ringsittings nuttig aangewend word.